**Դիոնիս Բուբանի** (ալբ․՝  Dionis Bubani, սեպտեմբերի 18, 1926(1926-09-18), Բուխարեստ, Ռումինիա - փետրվարի 10, 2006(2006-02-10), Տիրանա, Ալբանիա), ալբանացի գրող, բանաստեղծ, լրագրող, թարգմանիչ, խմբագիր։ Երկրորդ համաշխարհային պատերազմից հետո Ալբանիայում ամենահայտնի դրամատուրգներից մեկն էր։

Կենսագրություն և կարիերա
------------------------

Դիոնիս Բուբանին ծնվել է 1926 թվականի սեպտեմբերի 18-ին Ռումինիայի մայրաքաղաք Բուխարեստում։ Հայրը թարգմանիչ և լրագրող Ջերջի Բուբանին էր, ով երիտասարդ տարիքում արտագաղթել էր Ռումինիայից դեպի Ալբանիա։ Բուխարեստում միջնակարգ դպրոցն ավարտելուց հետո Դիոնիսը 1932 թվականից 1933 թվականներին տպագրվում է «Kosova» (Կոնստանցա քաղաքում լույս ընծայվող) թերթում։ 1939 թվականին նա տեղափոխվում է ընտանիքի հետ միասին Ալբանիա։

1944 թվականին Ալբանիայի իշխանություններն անցնում են կոմունիստներին։ Դրանից հետո հայրը ձերբակալվում է։ Դիոնիսը, ընտանիքի հոգսերով մտահոգ, սկսեց աշխատել հեծանիվներ արտադրող գործարանում, հետո սկսեց սիգարեթներ վաճառել Տիրանայի փողոցներում, իսկ ավելի ուշ նաև գրաշար Արտաքին գործերի նախարարությունում։

Տիրանայի համալսարանում Դիոնիս Բուբանին ուսումնասիրելի է ալբաներեն և ալբանական գրականություն։ 1946 թվականին զբաղվել է լրագրությամբ՝ համագործակցելով «Letrari i ri» («Նոր գրականություն»), «Rinia» («Երիտասարդություն») թերթերի հետ։ Այդ ժամանակ տպագրվել է նաև «Hosteni» երգիծական ամսագրում, որի խմբագիրը դարձավ ավելի ուշ։

Հեղինակ է զանազան հոդվածների, ակնարկների, մանկական գրականության, երիգիծական հումորային ստեղծագործությունների, պամֆլետների, երգերի տեքստերի։ Ռումիներեն է թարգմանել ալբանացի բանաստեղծների ստեղծագործությունները և հակառակը։

Դիոնիս Բուբանին իր մահկանացուն կնքել է 2006 թվականի փետրվարի 10-ին մայրաքաղաք Տիրանայում։

Ընտիր ստեղծագործություններ
--------------------------

* *Armiku i grave* (Կանանց թշնամին)
* *Bileta e llotarisë* (Ճակատագիր ըստ վիճակախաղի)
* *Kandidati i shkencave* (Գիտությունների թեկնածուն)
* *Milioner pa asnjë kacidhë* (լիբրետտո)
* *Skena dhe prapaskena* (պամֆլետ)

Ծանոթագրություններ
------------------

1. ↑  *Spektër*, 2000, էջ 55
2. ↑  Genc Myftiu (2000), *Albania, a patrimony of European values: a short encyclopedia of Albanian history and cultural heritage*, SEDA : FILD, էջ 191, OCLC 47297904, «During this period, the first professional playwrights emerged, such as Spiro Qomora, Kole Jakova, Besim Levonja, Sulejman Pitarka, Dionis Bubani, Fadil Pagrami, Loni Papa, Teodor Lago, Fadil Kraja, Ruzhdi Pulaha, Dritero Agolli, etc.»
3. ↑  Robert Elsie (2012), *A Biographical Dictionary of Albanian History*, I. B. Tauris, էջ 55, ISBN 978-1780764313
4. ↑  Leonard Olli (2005 թ․ հունիսի 17), *Dionis Bubani: Po! Jeta vazhdon...* [*Dionis Bubani: Yes! Life goes on...*] (Albanian), Արխիվացված է օրիգինալից 2016 թ․ դեկտեմբերի 24-ին, Վերցված է 2017 թ․ մարտի 29-ին`{{citation}}`: CS1 սպաս․ չճանաչված լեզու (link)

Գրականություն
-------------

* *Gazetare dhe publiciste shqiptare. Fjalor enciklopedik*, red. Sejdin Cekani, Tirana 2005, 99943-678-5-4

Արտաքին հղումներ
----------------

* Dionis Bubani
* Biogram D.Bubaniego

|  |  |  |  |  |  |
| --- | --- | --- | --- | --- | --- |
| 

|  |  |  |  |  |
| --- | --- | --- | --- | --- |
|  ⛭  | 

|  Չափորոշչային վերահսկողություն |
| --- |
|  |
| GND: 1138931195 · ISNI: 0000000385374855 · LCCN: n88204304 · NTA: 16825333X · NUKAT: n2010053028 · VIAF: 170748750 · WorldCat VIAF: 170748750 |

 |

 |